Pielikums

Dobeles novada domes

2019.gada 28.novembra

lēmumam Nr.289/12



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTS

ar Dobeles novada domes

2019.gada 28.novembra lēmumu Nr.289/12

|  |
| --- |
| **NOLIKUMS**  **Bikstu pamatskolas direktora amata pretendentu atlases konkursa nolikums** |

Izdots saskaņā ar Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1.apakšpunktu

1. **Vispārīgie jautājumi**
2. Nolikums nosaka kārtību, kādā tiek organizēts konkurss uz vakanto Bikstu pamatskolas direktora amata vietu (turpmāk – konkurss).
3. Konkursa mērķis ir nodrošināt izglītības iestādes darba kvalitāti un efektivitāti, izvēloties atbilstošāko kandidātu Bikstu pamatskolas direktora amatam.
4. Konkursa uzdevums ir izvērtēt konkursa dalībnieku profesionālo sagatavotību un atbilstību direktora amatam.
5. **Prasības direktora amata pretendentiem un iesniedzamie dokumenti**
6. Prasības direktora amata pretendentiem:
   1. uz pretendentu neattiecas [Izglītības likumā](https://likumi.lv/ta/id/50759-izglitibas-likums) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktie ierobežojumi strādāt par pedagogu;
   2. pretendenta izglītība atbilst [Izglītības likumā](https://likumi.lv/ta/id/50759-izglitibas-likums) un Ministru kabineta noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību noteiktajām prasībām;
   3. pretendentam ir vismaz triju gadu pedagoģiskā darba pieredze izglītības jomā vai izglītības vadības darbā.
   4. pretendents prot valsts valodu augstākajā līmenī atbilstoši [Valsts valodas likuma](https://likumi.lv/ta/id/14740-valsts-valodas-likums) prasībām un vismaz vienu Eiropas Savienības oficiālo valodu profesionālajai darbībai nepieciešamajā apjomā.
7. Par 4.3. punktā minēto izglītības vadības darbu tiek uzskatīts:
   1. darbs izglītības iestādes vadītāja, vadītāja vietnieka, vai tam līdzvērtīgā amatā;
   2. darbs valsts vai pašvaldības izglītības pārvaldē, ja tas saistīts ar izglītības darba un izglītības iestāžu darbinieku darbības organizēšanu, vadīšanu un uzraudzību;
   3. cits darbs, ja tas saistīts ar izglītības darba un izglītības iestāžu darbinieku darbības organizēšanu, vadīšanu un uzraudzību (piemēram, metodisko apvienību, projektu u.c. vadība, koordinēšana vai uzraudzība).
8. Iesniedzamie dokumenti:
   1. pieteikums;
   2. dzīves un darba gaitu apraksts (Europass CV);
   3. izglītību un kvalifikāciju apliecinošu dokumentu kopijas;
   4. valsts valodas prasmes apliecība (ja nepieciešams);
   5. rekomendācijas un ieteikuma vēstules, ja tādas ir;
   6. pretendenta redzējums par Bikstu pamatskolas misiju, mērķiem un uzdevumiem tuvāko 3 gadu laikā (līdz 5000 rakstu zīmēm datorrakstā);
   7. apliecinājums, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (1.pielikums).
9. Pieteikums jāiesniedz vai jānodrošina tā iesūtīšana 20 kalendāra dienu laikā no konkursa publicēšanas dienas laikrakstā “Zemgale”. Ja pretendents konkursa sludinājumā norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.
10. Ja noteiktajā termiņā dokumentus nav iesniedzis neviens pretendents, tiek sludināts atkārtots konkurss.
11. Pretendentu dokumentus pieņem un reģistrē Dobeles novada Izglītības pārvaldes (turpmāk - pārvalde) lietvede, kabineta Nr.417 Brīvības ielā 15, Dobelē.
12. **Konkursa organizācija un norise**
13. Direktora amata pretendentu izvērtēšanai tiek izveidota konkursa komisija (turpmāk - komisija) ar Dobeles novada domes priekšsēdētāja rīkojumu.
14. Konkursu organizē un dokumentē pārvalde.
15. Sludinājumu par konkursu publicē laikrakstā “Zemgale” un tīmekļa vietnēs [www.dobele.lv](http://www.dobele.lv) un [www.dobelesizglitiba.lv](http://www.dobelesizglitiba.lv). Sludinājumā norāda : izglītības iestādi, prasības pretendentiem, iesniedzamos dokumentus, kā arī pieteikšanās termiņu, vietu un kontaktinformāciju.
16. Konkurss norit divās kārtās:
    1. pirmajā kārtā komisija, piešķirot attiecīgu punktu skaitu, atbilstoši iesniegtajiem dokumentiem novērtē katra pretendenta atbilstību šā nolikuma 4.punktā izvirzītajām prasībām;
    2. otrajā kārtā (pretendenta intervijā) tiek uzaicināti piedalīties pretendenti, kuru iesniegtie dokumenti atbilst konkursa nolikumā noteiktajām prasībām. Otrajā kārtā komisija, piešķirot attiecīgu punktu skaitu, izvērtē:
       1. pretendenta iesniegto redzējumu par iestādes misiju, mērķiem un uzdevumiem tuvāko 3 gadu laikā;
       2. kompetenci iestādes vadības jomā;
       3. motivāciju vadīt attiecīgo izglītības iestādi;
       4. saskarsmes un komunikācijas prasmes;
       5. pamatzināšanas krīzes menedžmentā, risku izvērtēšanas un minimizēšanas prasmes.
17. Pretendentu izvērtēšanas kritēriji un maksimāli iespējamais punktu skaits par katru kritēriju noteikts pretendenta izvērtēšanas tabulā (2.pielikums).
18. Ja komisija 1.kārtā konstatē pretendenta neatbilstību vismaz vienai no šā nolikuma 4.punktā noteiktajām prasībām, pretendents tiek izslēgts no turpmākās dalības konkursā. Pretendentam, kura neatbilstība konkursa nolikumam konstatēta konkursa 1. kārtā, komisijas lēmumu paziņo rakstiski piecu darba dienu laikā pēc konkursa 1. kārtas komisijas sēdes.
19. Pretendentus telefoniski un rakstiski (informāciju nosūtot uz pieteikumā norādīto e -pasta adresi) informē par izvirzīšanu otrajai kārtai un intervijas laiku.
20. Intervijas laikā komisija pretendentu vērtēšanā var izmantot šādus papildus kritērijus:
    1. atbilstība izglītības iestādes vadītāja amata kompetencēm;
    2. pieredze un zināšanas attiecīgajā izglītības jomā;
    3. personīgās īpašības;
    4. zināšanas iestādes finansēšanas jautājumos un jautājumos par iestādes darbību;
    5. motivācija darbam attiecīgajā izglītības iestādē;
    6. izpratne par dažādiem ar darbu netieši saistītiem, bet būtiskiem jautājumiem.
21. Ja pretendents attaisnojošu iemeslu dēļ (slimība, komandējums utt.) nevar ierasties uz interviju, tad komisija ir tiesīga vienoties ar pretendentu par citu intervijas laiku.
22. Ja pretendents neierodas uz interviju un viņa neierašanās iemesls nav attaisnojošs vai pretendents nav paziņojis par neierašanās iemeslu, pretendents tiek izslēgts no turpmākās dalības konkursā.
23. Komisija ir tiesīga izlemt, kādi pretendenta neierašanās iemesli uzskatāmi par attaisnojošiem.
24. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma kopējo punktu skaitu.
25. Komisija vienojas par piemērotākā pretendenta ieteikšanu iecelšanai attiecīgās izglītības iestādes vadītāja amatā. Ja komisijas locekļi nevar vienoties par vienu piemērotāko pretendentu, lēmumu pieņem, atklāti balsojot, ar klātesošo balsu vairākumu. Ja balsu skaits sadalās vienādi, izšķirošā balss ir komisijas priekšsēdētājam.
26. Komisija ir tiesīga pieņemt lēmumu, ja sēdē piedalās vismaz puse komisijas

locekļu.

1. Komisijas sēdes protokolē. Protokolēšanu nodrošina Pārvalde. Protokolus paraksta komisijas priekšsēdētājs un protokolists.
2. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā piecu darba dienu laikā pēc konkursa noslēguma.
3. Komisija ierosinājumu par atbilstošākā pretendenta pieņemšanu darbā ieraksta protokolā, kuru iesniedz Dobeles novada domes priekšsēdētājam. Dobeles novada dome pieņem lēmumu pēc saskaņošanas ar Izglītības un zinātnes ministriju. Darba līgumu ar direktoru slēdz pārvalde.
4. Ja Komisija nevienu no pretendentiem neizvēlas par atbilstošu izglītības iestādes vadītāja amatam, konkurss tiek izsludināts atkārtoti.

Priekšsēdētājs A.Spridzāns

1.pielikums

Bikstu pamatskolas

direktora amata konkursa nolikumam

Konkursa uz

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(iestāde)

direktora amatu pretendenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

APLIECINĀJUMS

Dobelē, \_\_\_.\_\_\_.20\_\_\_.

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinu, ka uz mani

(vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

2.pielikums

Bikstu pamatskolas

direktora amata konkursa nolikumam

**Pretendenta izvērtēšanas kritēriju tabula**

**Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

| **Nr. p.k.** | **Kritēriji** | **Iegūstamais**  **vērtējums (punkti)** | **Iegūtais punktu skaits** |
| --- | --- | --- | --- |
| **1.** | Uz pretendentu neattiecas [Izglītības likumā](https://likumi.lv/ta/id/50759-izglitibas-likums) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktie ierobežojumi strādāt par pedagogu | **atbilst / neatbilst** |  |
| **2.** | **Pretendenta izglītība** –  2.1. augstākā pedagoģiskā izglītība  2.2. augstākā un pedagoģiskā izglītība  2.3. augstākās izglītības studiju programmas ietvaros apgūti ar pedagoģiju saistīti studiju kursi vismaz divu kredītpunktu jeb 80 stundu apjomā  2.4.augstākā izglītība un persona iegūst pedagoģisko izglītību  2.5.augstākā izglītība un persona apgūst profesionālās kompetences programmu pedagoģijā programmā, kuras apjoms ir vismaz 72 stundas, iegūstot sertifikātu pedagoģijā, kas iegūts augstākās izglītības iestādē, kas īsteno pedagoģijas studijas programmas | **4** |  |
| 2.6. izglītība neatbilst | **neatbilst** |  |
| **3.** | Profesionālās kompetences pilnveide izglītības vadībā (mērķtiecīga, uz rezultātu orientēta izglītības procesa organizācija, uz profesionālo sadarbību vērsta pedagoģiskā procesa īstenošana, līderība, finanšu prasmes, dokumentu pārvaldība, skolvadība, tai skaitā pārmaiņu vadība, izglītības kvalitātes monitorings izglītības iestādē, personālvadība) | **4** |  |
| **4.** | **Pieredze izglītības jomā vai izglītības vadības darbā** - | | |
| 4.1. pēdējo triju gadu pieredze izglītības vadības darbā\* | **5** |  |
| 4.2. pēdējo triju gadu pedagoģiskā darba pieredze speciālās pamatizglītības jomā un iepriekšēja vismaz triju gadu darba pieredze izglītības vadības darbā | **4** |  |
| 4.3. pēdējo triju gadu pedagoģiskā darba pieredze izglītības jomā un iepriekšēja darba pieredze izglītības vadības darbā | **3** |  |
| 4.4. pēdējo triju gadu pedagoģiskā darba pieredze izglītības jomā | **2** |  |
| 4.5. vismaz triju gadu pedagoģiskā darba pieredze izglītības jomā vai izglītības vadības darbā | **1** |  |
| **5.** | **Pretendents prot valsts valodu augstākajā līmenī atbilstoši** [**Valsts valodas likuma**](https://likumi.lv/ta/id/14740-valsts-valodas-likums) **prasībām** | **atbilst/**  **neatbilst** |  |
| **6.** | **Eiropas Savienības oficiālo valodu zināšanas (neskaitot valsts valodu) profesionālajai darbībai nepieciešamajā apjomā:** | | |
| 6.1. divu vai vairāku Eiropas Savienības oficiālo valodu zināšanas un krievu valodas zināšanas | **4** |  |
| 6.2. divu vai vairāku Eiropas Savienības oficiālo valodu zināšanas | **3** |  |
| 6.3. vismaz vienas Eiropas Savienības oficiālās valodas un krievu valodas zināšanas | **2** |  |
| 6.4. vismaz vienas Eiropas Savienības oficiālās valodas | **1** |  |  |
| **7.** | **Rekomendācijas, ieteikumi** | **2** |  |
| **Kopā 1.kārtā** | | **19** |  |
| **8.** | Pretendenta redzējums par izglītības iestādes attīstību | **līdz 5** |  |
| **9.** | Spējas sniegt kompetentas atbildes uz amata pienākumu pildīšanai atbilstošiem jautājumiem | **līdz 5** |  |
| **10.** | Pretendenta saskarsmes spējas, komunikācijas prasme | **līdz 5** |  |
| **11.** | Motivācija | **līdz 5** |  |
| **Kopā 2.kārtā** | | **20** |  |
| **Papildus punkti\*\*** | | **2** |  |
|  | |  |  |
| **Kopā** | | **41** |  |

\*- ar augstāko punktu skaitu tiek vērtēta pēdējo triju gadu pieredze vadības darbā tā veida izglītības iestādē, uz kuras vadītāja amatu notiek attiecīgais konkurss;

\*\* - Rakstiski pamatot!